Den røde keiserinne

Den røde keiserinne, (originaltittel: The Scarlet Empress) er en amerikansk historisk-biografisk film fra 1934 regissert av Josef von Sternberg og med Marlene Dietrich i hovedrollen som keiserinne Katarina den store av Russland.

Filmen er til dels basert på Keiserinnens egne dagboknedtegnelser, bearbeidet av den amerikanske dramatikeren Manuel Komroff, dog er store friheter tatt med de historiske hendelsene.

Handling 
Prinsesse Sophia Frederica er den uskyldige datteren til en mindreårig øst-prøyssisk prins. Hun blir brakt til Russland av grev Alexei Razumovsky på befaling fra keiserinne Elisabeth av Russland for å gifte seg med hennes mer enfoldige nevø storhertug Peter III av Russland. Den overbærende Elizabeth gir henne nytt navn til Catherine, og krever gjentatte ganger at den nye bruden skal produsere en mannlig arving til den russiske tronen. Men dette blir umulig fordi Peter aldri kommer i nærheten av henne, etter bryllupsnatten deres.

Peter tilbringer heller all sin tid sammen med elskerinnen sin, leketøy-soldatene sine, eller sammen med ekte soldater. Alexei forfølger nådeløst Catherine, men uten å lykkes. Under en middag forsøker han å sende en lapp til Catherine, og ber om noen dyrebare sekunder sammen med henne. Men Elizabeth avskjærer meldingen. Hun advarer Catherine om at Alexei er en hjerteknuser for en rekke kvinner. En natt går Catherine inn i en hage rundt slottet, men blir stoppet av en kjekk løytnant som er på vakt rundt slottet for første gang. Når Catherine forteller ham hvem hun er, tror han i utgangspunktet ikke på henne - og han begynner å flørte med henne. De begynner å kysse, og et forhold utvikler seg mellom dem.

Flere måneder senere feirer hele Russland, med unntak av ektemannen hennes, når Catherine endelig har blitt gravid med en sønn. Elizabeth tar omgående over ansvaret for guttens omsorg, og sender den utmattede Catherine et praktfullt halskjede som gave. Men Elizabeth sliter med stadig dårligere helse. Catherine begynner et forhold med kaptein Orlov, frem til Peter avskjediger Orlov og plasserer Catherine under husarrest. Peter utsteder også en offentlig kunngjøring om at hans kone er døende. Midt på natten sniker Orlov seg inn på Catherines værelse, og vekker henne. Hun flykter deretter fra palasset, sammen med sine lojale tropper.

Medvirkende 
 Marlene Dietrich: Katharina den store av Russland
 John Lodge: grev Aleksej Razumovskij
 Sam Jaffe: Storhertug Peter
 Louise Dresser: keiserinne Elisabeth
 C. Aubrey Smith: prins August
 Gavin Gordon: Grigorij Orlov
 Olive Tell: prinsesse Johanna
 Ruthelma Stevens: grevinne Elisabeth
 Maria Riva: Katharina som barn
 Gerald Fielding: Leutnant Dmitri 
 Erville Alderson: kansler Aleksej Bestuzjev
 Hans Heinrich von Twardowski: Ivan Sjuvalov
 Jane Darwell: Katharinas Amme
 Jameson Thomas: Løitnant Ovitsyn

Referanser

Eksterne lenker 
 

Dramafilmer fra USA
Sort-hvitt-filmer
Engelskspråklige filmer
Filmer fra 1934